ฝ่ายลงทุนประกันตื่นดอกเบี้ยลดเกินคาด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ฝ่ายลงทุนประกันชีวิตหันซื้อตราสารหนี้พร้อมออกผลิตภัณฑ์ระยะสั้นแก้ปัญหาดอกเบี้ยต่ำ 
นายชูเกียรติ ฐิติหิรัญเจริญ ผู้ช่วยกรรมการผู้จัดการ บริษัท ธนชาตประกันชีวิต เปิดเผยว่า ปัจจุบันอัตราดอกเบี้ยพันธบัตรลดลง 1% จากช่วงต้นปีที่อยู่ประมาณ 3.4% เป็นการลดลงที่ต่ำกว่าตลาดคาดการณ์ไว้จากช่วงต้นปี 
เนื่องจากสภาพคล่องในระบบสูง และกลัวผลกระทบจากวิกฤตเศรษฐกิจในยุโรป ทำให้นักลงทุนขายพันธบัตรเพื่อไปซื้อตราสารหนี้ระยะสั้นแทน เพราะจะได้ผลตอบแทนสูงกว่าดอกเบี้ย และยังมีโอกาสทำกำไรจากอัตราแลกเปลี่ยน โดยบริษัทได้ซื้อตราสารหนี้เพิ่มขึ้นและออกสินค้าที่คุ้มครองสั้น 
ๆ จะได้ลดความผันผวนของดอกเบี้ย 
น.ส.สุวรรณ อุดมเฉลิมเดช ผู้อำนวยการฝ่ายอาวุโส ฝ่ายลงทุน บริษัท ไทยสมุทรประกันชีวิต กล่าวว่า พอร์ตการลงทุนของบริษัทแตกต่างจากบริษัทประกันชีวิตอื่น ตรงที่มีสินเชื่อเช่าซื้อที่ให้ลูกค้าทำประกันสินเชื่อ ทำให้การถือครองพันธบัตรมีสัดส่วนที่ไม่สูงเท่ากับบริษัทอื่นๆ
นายสุธี โมกขะเวส ที่ปรึกษากรรมการผู้จัดการ ฝ่ายบริหารความเสี่ยงบริษัท เมืองไทยประกันชีวิต กล่าวว่า หนึ่งในเครื่องมือที่จะลดความผันผวนของอัตราดอกเบี้ยขาลง คือตราสารอนุพันธ์ หากอัตราดอกเบี้ยลดลงจะทำให้หนี้สินมีอัตราเพิ่มสูงกว่าทรัพย์สิน